Palavate ilmadega tundub ühistransport üks vähestest kohtadest, kuhu sooviks ronida. Lämbe, umbne ja palju reisijaid.
Uurisime bussis 1A reisijatelt, kuidas nad end tunnevad. Kas bussis olla on nende jaoks palav? Võrreldes õuekraadidega kasvas bussis temperatuur ligi kahe kraadi võrra ja kiskus umbseks, ent kõige hullemast päästsid siiski sõiduki avatud aknad.
Tallinna linnatranspordi pressiesindaja Kalle Mihkels nentis ühistranspordi sisekliimat kommenteerides, et vanemates bussides on tõepoolest olukord keerulisem. Kui vaja, avatakse neis aknad, aga uuematele trammidele sarnaselt neis arvutite juhitud konditsioneerid puuduvad. "Kui vaja, siis avatakse aknad. Sageli teevad reisijad ise lisaaknad lahti," kommenteeris Mihkels.